Diari Oficial de la Generalitat Valenciana


Sumari del DOGV 4965, del 14-03-2005 (2005/2514)

ACORD de 2 de febrer de 2005, de la Comissió Territorial d'Urbanisme de Castelló, relatiu a la modificació puntual número 19 del Pla General al municipi d'Alcalà de Xivert.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2514


Data del document
:   02-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcalà de Xivert
    * pla d'urbanisme

ACORD de 2 de febrer de 2005, de la Comissió Territorial d'Urbanisme de Castelló, relatiu a la modificació puntual número 19 del Pla General al municipi d'Alcalà de Xivert. [2005/M2514]
  
Vist l'expedient relatiu a la modificació puntual número 19 del Pla General relativa a la requalificació com a zona UFH d'una franja considerada com a TER-1 d'Alcalà de Xivert, i de conformitat amb els següents,
  
Antecedents
  
1. El Ple de l'Ajuntament d'Alcalà de Xivert, en sessió de 26 de maig de 2004, va acordar exposar al públic la modificació número 19 del PGOU, la qual cosa es va dur a terme mitjançant anuncis publicats en el periòdic Levante de Castelló, de 5 de juny de 2004 i en el Diari Oficial de la Generalitat Valenciana número 4.770, de 8 de juny. Transcorregut el període d'informació al públic, durant el qual no es va formular cap al·legació, el Ple va aprovar provisionalment la modificació en sessió de 28 de juliol de 2004.
  
En data 17 de desembre de 2004, entra en el Servei Territorial de Planificació i Ordenació Territorial de Castelló la sol·licitud de la seua aprovació definitiva.
  
2. El projecte consta de memòria i normativa, acompanyats d'uns plànols explicatius.
  
3. L'objecte de la modificació és alterar mitjançant el canvi de qualificació urbanística una xicoteta, allargada i estreta franja de finca de sòl urbà de 120,05 m², situada al camí de Jeremías, 54 d'Alcossebre, que en l'actualitat està qualificada com a TER-1 i requalificar-la a UFH.
  
Fonaments de dret
  
1. La tramitació de la present modificació puntual número 19 del PGOU d'Alcalà de Xivert ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU), com també en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
2. La documentació està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
3. La modificació que s'examina té com a objecte la requalificació de 120,05 m² la qualificació actual de la qual és la de terciari nivell-1 (TER-1). Aquests terrenys formen part del camí d'accés a l'habitatge situat en el número 54 del camí de Jeremías d'Alcossebre i que pertany a la parcel·la cadastral 8080804, la qual segons el PGOU té la qualificació d'UFH, mentre que la finca fronterissa (parcel·la cadastral 8080803) té la qualificació de TER-1, en la qual es va incloure, per error, segons la memòria de la modificació, els 120, 05 m² que ara es pretenen requalificar.
  
L'Ajuntament d'Alcalà de Xivert, mitjançant els informes que acompanyen a la modificació, ha justificat que aquesta no desafecta sòl públic, ni suposa augment de l'aprofitament lucratiu privat, per tant, les qüestions que es modifiquen es refereixen a aspectes de l'ordenació detallada, i tenen com a finalitat bàsica aclarir alguns errors detectats en els plànols del PGOU. A la vista de l'informe tècnic remés per l'Ajuntament, pot afirmar-se que aquesta modificació no vulnera cap precepte legal i es justifiquen en criteris de racionalitat, sense que impliquen tampoc increment d'edificabilitat, ja que aquesta descendeix de 0.85 en el TER-1 a 0.55 en UFH. Cal concloure, en suma, que és possible la seua aprovació definitiva.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó del que s'ha exposat, la Comissió Territorial d'Urbanisme de Castelló acorda:
  
Aprovar definitivament la modificació puntual número 19 del PGOU d'Alcalà de Xivert.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 2 de febrer de 2005.- El secretari de la Comissió Territorial d'Urbanisme: Fernando Renau Faubell.